Antón Grande

Antón Grande Penela, nado en Lugo o 8 de xullo de 1953, é un xornalista e escritor galego.

 Traxectoria 
Como xornalista leva traballando desde 1979, desempeñando os cargos de xefe de informativos de Radio Lugo-Cadena SER, redactor de El Progreso, onde foi logo responsable das seccións de monográficos e de cultura. Na actualidade é redactor xefe de Localia-Telelugo.

Ademais de en libros, ten publicada obra narrativa en revistas como Coordenadas, Atlántico Express, Luzes de Galiza, Cuadernos del Norte ou Grial. Actualmente escribe en La Voz de Galicia artigos de opinión.

 Obras 
 Narrativa 
 Pucharcas 1987, Asociación Cultural Atlántico Express.
 Tabernarios, 1992, Deputación de Lugo.
 Madia leva!, 2007, Alvarellos.
miniatura|Entrevistando a Darío X. Cabana.
 Obras colectivas 
 Os escritores lucenses arredor de Ánxel Fole, 1986, Concello de Lugo.
 Homenaxe a don Paco del Riego, fillo adoptivo de Nigrán, 2003, Edicións do Cumio.
 Escrita Contemporánea, homenaxe a Ánxel Casal, 2005, Asociación de Escritores en Lingua Galega.

 Premios 
 Premio Galicia de Xornalismo no 1989, por unha serie de artigos de investigación, publicados en El Progreso, sobre a loita e a vida dos maquis en Galicia.
 Gañador do primeiro premio de narrativa Álvaro Paradela de Ferrol, co conto titulado O reloxo.
 Premios de narrativa e poesía en Meigas e Trasgos de Sarria.
 Segundo premio Pedrón de Ouro de guións radiofónicos.

Categoría:Escritores de Galicia en lingua galega
Categoría:Xornalistas de Lugo
Categoría:Nados en Lugo
Categoría:Nados en 1953
Categoría:Xornalistas radiofónicos de Galicia